સરકાર તરફથી પેટ્રોલ- ડિઝલના ભાવમાં ઘટાડો કરવામાં આવતા ઓઇલ માર્કેટિંગ કંપનીઓના શેરો તૂટ્યા હતા ત્યારે બીજી તરફ એવિએશન શેરોમાં ઝડપી ઊછાળો જોવાયો હતો. એવિએશન ઉદ્યોગને બચાવવા માટે સરકાર ફુગાવા આધારીત ભાવ વધારો કરવાની ફોર્મ્યુલા અમલી કરે તેવી અટકળો વચ્ચે જેટ એરવેઝ 11 ટકા વધીને 197.10, સ્પાઇસ જેટ 8.8 ટકા વધીને 68.25 અને ઇન્ડિગો પાંચ ટકા વધીને 816.35 બંધ રહ્યા હતા. એવિએશન શેરોમાં મંદીવાળાના વેચાણો કપાતા તેની પણ અસર જોવાઈ હતી.